Завърши обучението на педагогическите специалисти и образователните медиатори по проект „Рамо до рамо по дирите на достойни предци“
В рамките на проект „Рамо до рамо по дирите на достойни предци“, проект № BG05SFPR001-1.004-0056-C01, успешно приключи обучението на педагогическите специалисти и образователните медиатори, ангажирани с изпълнението на дейностите по проекта.
[bookmark: _GoBack]Обучението се проведе в три модула в периода 15–16 ноември, 22–23 ноември и 6–7 декември 2025 г. и е реализирано в изпълнение на Дейност 2 – Обучения на педагогически специалисти и образователни медиатори.
Проектът поставя акцент върху повишаването на знанията и уменията на педагогическите екипи чрез обучения по теми от Референтната рамка на компетенциите за демократична култура, в съответствие с целта за създаване на приобщаваща, толерантна и подкрепяща образователна среда.
В рамките на обученията бяха реализирани четири теоретични и четири практически модула, обхващащи основните направления на Референтната рамка:
· Ценности;
· Нагласи;
· Умения;
· Знания и критическо разбиране.
Обучителният процес беше насочен към:
· придобиване на педагогически умения за формиране у децата на компетентности за интеркултурен диалог и демократична култура;
· развиване на умения за работа в мултикултурна среда, с деца със СОП и талантливи деца;
· прилагане на иновативни педагогически подходи и разширяване на образователната среда;
· ефективно взаимодействие с родители, образователни институции, НПО и местната общност.
Придобитите знания и умения ще бъдат активно прилагани в дейностите по проекта с деца, ученици и родители, в съответствие със Стратегическата рамка за развитие на образованието, обучението и ученето в Република България (2021–2030).

